Solvang & Skåredalen Skolekorps

Solvang & Skåredalen skolekorps er et skolemusikkorps i Haugesund i Rogaland.

Historie 
Korpset stammer fra Breidablikk skolekorps, stiftet 1912, men da Brediablikk skole ble lagt ned, flyttet driften over til Solvang skole som stod klar i 1960. Korpset het da Solvang skolekorps. Da Skåredalen skole stod klar i 2003 ble en del av elevene på Solvang skole flyttet over til Skåredalen skole. Skolene valgte derfor å danne et felles korps fremfor to individuelle, ettersom mange av medlemmene som flyttet over til Skåredalen allerede gikk i Solvang skolekorps.  

Korpset talte rundt 35 medlemmer høsten 2009, men diverse omstendigheter førte til at korpset talte 12 medlemmer neste år. Styret gikk da ut med beskjed om at dersom ingen tok over driften, ville korpset bli lagt ned. I 2012 talte korpset ni medlemmer. Et nytt styre tok så over, og et aktivt rekrutteringsarbeid ble iverksatt. Våren 2016 talte korpset 53 medlemmer, fordelt over et hovedkorps og et juniorkorps som startet opp våren 2016.

Konkurranser

Rogalandsmesterskapet i korps 
Korpset deltar årlig på Rogalandsmesterskapet i skolekorps (RM), og har de siste årene vist stor fremgang. Fra 2016 deltar korpset i 3. divisjon, og fra 2018 i 2. divisjon. I 2019 forsøkte korpset seg i 1. divisjon med påfølgende nedrykk til 2. divisjon i 2021. I 2022 deltok korpset i 3. divisjon og oppnådde hele 97 poeng (av 100).

*På grunn av COVID-19-pandemien, ble RM 2021 arrangert digitalt.

Norgesmesterskap for skolekorps 
Etter seieren i 3. divisjon i Rogalandsmesterskapet 2017, ble det bestemt at korpset skulle delta i NM for skolekorps i 2018. Korpset valgte da å stille i 3. divisjon under NM.

Stavanger Open 
Stavanger Open er en underholdningskonkurranse for skolemusikkorps som blir arrangert hver høst i Stavanger Forum. Korpsene blir bedømt etter korpsets musikalske ferdigheter og et underholdningsopplegg korpset selv står for.

Referanser 

Norske skolekorps
Kultur i Haugesund